Contract of Apprenticeship
Material: papyrus
Place: Oxyrhynchites
Categories: Vertrag
Lehre
Weber
ὁ[μ]ο[λ]ογοῦσιν ἀλλή[λ]οις Τρύφων Διονυ[σίου] 
τοῦ Τρύφωνος μητρὸς [Θ]αμούν[ιο]ς τῆ[ς] 
Ὀννώφριος καὶ Πτολεμαῖο[ς] Παυσιρίωνος 
τοῦ Πτολεμαίου μητρὸς Ὠφελοῦτος τῆς 
Θέωνος γέρδιος, ἀμφότεροι τῶν ἀπʼ Ὀξυ
ρύγχων πόλεως, ὁ μὲν Τρύφων ἐγδεδόσ
θαι τῷ Πτολεμαίῳ τὸν ἑαυτοῦ υἱὸν Θοῶ
νιν μητρὸς Σαραεῦτος τῆς Ἀπίωνος οὐδέ
πω ὄντα τῶν ἐτῶν ἐπὶ χρόνον ἐνιαυτὸν 
ἕνα  ἀπὸ τῆς ἐνεστώσης ἡμέρας, διακονοῦ
τα καὶ ποιο[ῦ]ντα πάντα τὰ ἐπιτασσόμε
να αὐτῷ ὑπὸ τοῦ Πτολεμαίου κατὰ τὴν 
γερδιακὴν τέχνην πᾶσαν,  ὧς καὶ αὐτὸς 
ἐπισται, τοῦ παιδὸς τρεφομένου καὶ ἱμα
τισζομένου ἐπὶ τὸν ὅλον χρόνον ὑπὸ 
τοῦ πατρὸς Τρύφωνος πρὸς ὃν καὶ εἶναι 
τὰ δημόσια πάντα τοῦ παιδός, ἐφʼ ᾧ 
δώσει αὐτῷ κατὰ μῆνα ὁ Πτολεμαῖος 
εἰς λόγον διατροφῆς δραχμὰς πέντε  
καὶ ἐπὶ συνκλεισμῷ τοῦ ὅλου χρόνου 
εἰς λόγον ἱματισμοῦ δραχμὰς δέκα δύο , 
οὐκ ἐξόντος τῷ Τρύφωνι ἀποσπᾶν τὸν 
παῖδα ἀπὸ τοῦ Πτολεμαίου μέχρι τοῦ 
τὸν χρόνον πληρωθῆναι, ὅσας δʼ ἐὰν ἐν 
τούτῳ ἀτακτήσῃ ἡμέρας ἐπὶ τὰς 
ἴσας αὐτὸν παρέξεται [με]τὰ τὸν χρό
νον ἢ ἀ[πο]τεισάτω ἑκάσ[τ]ης ἡμέρας 
ἀργυρίου [δρ]αχμὴν μίαν , [τ]οῦ δʼ ἀποσπα
θῆναι ἐντὸς τοῦ χρόν[ου] ἐπίτειμον 
δραχμὰς ἑκατὸν  καὶ εἰς τὸ δημόσιον 
τὰς ἴσας. ἐὰν δὲ καὶ αὐτὸ[ς ὁ] Πτολεμαῖος 
μὴ ἐγδιδάξῃ τὸν παῖ[δ]α ἔνοχος 
ἔστω τοῖς ἴσοις ἐπιτε[ί]μοις. κυρία 
ἡ διδασκαλική.  ιγ Νέ[ρ]ωνος Κλαυδίου 
Καίσαρος Σεβαστοῦ Γερμανικοῦ 
Αὐτοκράτορος, μηνὸς Σεβαστοῦ κα. 
 Πτολεμαῖος [Πα]υσιρίωνος 
τοῦ Πτολεμαίου μητρὸς Ὠφε
λοῦτος τῆς Θέωνος ἕκαστα 
ποιήσω ἐν τῷ ἐνιαυτῷ ἑνί . 
Ζωίλος Ὥρου τοῦ Ζωίλου μητρὸς 
Διεῦτος τῆς Σωκέως ἔγραψα 
ὑπὲρ αὐτοῦ μὴ ἰδότος γράμματα. 
ἔτους τρισκαιδεκάτου Νέρωνος Κλαυδίου Καίσαρος 
Σεβαστοῦ Γερμανικοῦ 
Αὐτοκράτο[ρο]ς, μη Σεβαστοῦ κα.